Balogh István

*Gyerekkorom*

Májusban fürdeni a Tiszában.

Leugrani az árva hídlábról.

Kacagni harsányan pokolbéli rókákra.

Birokra kelni Szent Mihály arkangyallal.

Álmodni valami lányról, aki virágot lép.

Arannyá lett anyám hazahívó szava.

Királylány mezítláb jön elém harmatos mezőn.

Elsuhan mellettem lágy tavaszi szellő.

Eltévedt tücsök siratja törött hegedűjét.

*2023. május 16.*